Nicolas Martha
Den Nicolas Martha, gebuer de 7. November 1820 an der Stad Lëtzebuerg an do gestuerwen de 4. September 1898, war vun 1847 u Mathematiksprofesser am Stater Kolléisch.

Hie war och un der Grënnung vun der Spuerkeess bedeelegt a gouf 1856 hiren éischten Direkter, eng Plaz déi e bis zu sengem Doud behalen huet.

Den Nicolas Martha war zesumme mam Dicks a Michel Lentz, 1849 ee vun de Matgrënner vum éischte Stater Turnveräin, der Gym, där hire President hie war.

Vun 1863 bis 1875 war hie Member vum Stater Gemengerot, déi 5 lescht Joer dovun als Schäffen.

Hien huet verschidden Aarbechten iwwer Mathematik geschriwwen an e Rapport iwwer Gemengenaffäre vun der Stad Lëtzebuerg (1874-75).

Den Nicolas Martha war e lëtzebuergesche Fräimaurer.

Gielercher an Éierungen 

 Officier vum Ordre de la couronne de chêne (Promotioun 1876)

Fir un hien z'erënnere gouf zu Bouneweg eng Strooss no him benannt.

Um Spaweck 

Lëtzebuergesch Mathematiker
Gebuer 1820
Gestuerwen 1898
Lëtzebuergesch Lycéesprofesseren
Politiker (Lëtzebuerg)
Lëtzebuergesch Fräimaurer
Officier de l'ordre de la couronne de chêne